ΚΟΙΝΗ ΔΡΑΣΗ της 3ης Δεκεμβρίου 1998 που θεσπίζεται από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση σχετικά με τη δημιουργία ευρωπαϊκού συστήματος αρχειοθέτησης εικόνων (FADO) (98/700/ΔΕΥ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Ένωσης και ιδίως το άρθρο Κ.3, παράγραφος 2, στοιχείο β),

Εκτιμώντας ότι το άρθρο Κ.1, σημείο 3) της συνθήκης ορίζει ότι η πολιτική όσον αφορά τη μετανάστευση και τους υπηκόους τρίτων χωρών συνιστούν θέμα κοινού ενδιαφέροντος,

ότι η καταπολέμηση των πλαστών εγγράφων αποτελεί τομέα απτόμενο της μεταναστευτικής πολιτικής και της αστυνομικής συνεργασίας 7 ότι η σημαντική αύξηση του αριθμού των γνησίων και των πλαστών εγγράφων καθιστά αναγκαία μια συχνή ενημέρωση 7 ότι το γεγονός ότι οι τεχνικές που χρησιμοποιούνται για την παραγωγή των γνησίων εγγράφων και των απομιμήσεών τους είναι ολοένα πιο βελτιωμένες καθιστά εξίσου αναγκαίο ένα υπόβαθρο υψηλής ποιότητας 7

ότι το ευρωπαϊκό δελτίο πλαστών και παραποιημένων εγγράφων και το εγχειρίδιο γνησίων εγγράφων δεν ανταποκρίνονται απολύτως στην απαιτούμενη ταχύτητα και ακρίβεια της αναπαραγωγής και γι' αυτό η χρησιμοποίηση συστήματος ηλεκτρονικής αρχειοθέτησης εικόνων συνιστά, μαζί με την κατάλληλη εκπαίδευση των αρμοδίων υπαλλήλων, βασικό στοιχείο, μιας συνολικής στρατηγικής για την πλήρωση των αναγκών των κρατών μελών 7

ότι πολλά κράτη μέλη διαθέτουν συστήματα αρχειοθέτησης εικόνων με υπολογιστή, τα οποία έχουν ήδη αρχίσει να θέτουν σε εφαρμογή 7

ότι, για να διασφαλισθεί υψηλό επίπεδο ελέγχου από τα κράτη μέλη, θα ήταν σκόπιμο να καθιερωθεί σύστημα ηλεκτρονικής αρχειοθέτησης εικόνων που να παρέχει πρόσβαση στους ελεγκτές εγγράφων στα κράτη μέλη 7 ότι το σύστημα αυτό θα πρέπει να παρέχει στους χρήστες πληροφορίες για νέες μεθόδους παραποίησης που εξιχνιάζονται, καθώς και για τα νέα γνήσια έγγραφα που κυκλοφορούν 7

ότι, για να διατηρηθεί η συμβατότητα και η ομοιογένεια των πληροφοριών του συστήματος, είναι ανάγκη να θεσπισθούν διαδικασίες επεξεργασίας των συμβολών των κρατών μελών που πρόκειται να περιληφθούν στο σύστημα, καθώς και διαδικασίες ελέγχου και επαλήθευσης των εν λόγω συμβολών 7

ότι η παρούσα κοινή δράση δεν θίγει την αρμοδιότητα των κρατών μελών για την αναγνώριση διαβατηρίων, ταξιδιωτικών εγγράφων, θεωρήσεων ή άλλων εγγράφων ταυτότητας,

ΕΞΕΔΩΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

1. Δημιουργείται ευρωπαϊκό σύστημα αρχειοθέτησης εικόνων προκειμένου να ανταλλάσσονται, ηλεκτρονικά και εντός συντομότατου χρονικού διαστήματος, οι πληροφορίες τις οποίες διαθέτουν τα κράτη μέλη όσον αφορά τα γνήσια και τα πλαστά έγγραφα που καταγράφονται σύμφωνα με τις λεπτομέρειες που ορίζονται στο παράρτημα της παρούσας κοινής δράσης.

2. Το σύστημα αντικαθιστά ή καταργεί τις ανταλλαγές διά της συνήθους αποστολής εγγράφων μόνον από τη στιγμή κατά την οποία όλα τα κράτη μέλη είναι σε θέση να χρησιμοποιήσουν το ηλεκτρονικό σύστημα.

Άρθρο 2

Η βάση δεδομένων του συστήματος πρέπει να περιέχει, μεταξύ άλλων, τις ακόλουθες πληροφορίες:

α) εικόνες πλαστών και παραποιημένων εγγράφων 7

β) εικόνες γνησίων εγγράφων 7

γ) συνοπτικές πληροφορίες για τις τεχνικές πλαστογραφίας 7

δ) συνοπτικές πληροφορίες για τις τεχνικές ασφάλειας.

Άρθρο 3

Η δημιουργία του ευρωπαϊκού συστήματος δεν κωλύει ένα έκαστο κράτος μέλος από του να διαμορφώσει και χρησιμοποιήσει δικό του εθνικό σύστημα το οποίο να ανταποκρίνεται στις απαιτήσεις των εθνικών μεθοριακών υπηρεσιών και των εσωτερικών υπηρεσιών των επιφορτισμένων με τον έλεγχο των εγγράφων.

Άρθρο 4

Το Συμβούλιο θεσπίζει χωρίς καθυστέρηση τις τεχνικές προδιαγραφές για τη συμβατότητα με τα υφιστάμενα συστήματα, για την εισαγωγή των πληροφοριών στο σύστημα και για τις διαδικασίες ελέγχου και εξακρίβωσης των πληροφορίων αυτών.

Άρθρο 5

Η παρούσα κοινή δράση δημοσιεύεται στην Επίσημη Εφημερίδα των Ευρωπαϊκών Κοινοτήτων και αρχίζει να ισχύει την επομένη ημέρα της δημοσίευσής της.

Τα κράτη μέλη εφαρμόζουν το άρθρο 1 το αργότερο δώδεκα μήνες μετά τη θέσπιση των μέτρων που αναφέρονται στο άρθρο 4.

Βρυξέλλες, 3 Δεκεμβρίου 1998.

Για το Συμβούλιο

Ο Πρόεδρος

K. SCHLΦGL

ΠΑΡΑΡΤΗΜΑ

ΕΥΡΩΠΑΪΚΟ ΣΥΣΤΗΜΑ ΑΡΧΕΙΟΘΕΤΗΣΗΣ ΕΙΚΟΝΩΝ

Στη Γενική Γραμματεία του Συμβουλίου δημιουργείται μηχανογραφημένο σύστημα που περιέχει γνήσια έγγραφα, καθώς και πλαστά και παραποιημένα έγγραφα.

Το ευρωπαϊκό σύστημα αποκαλείται FADO (False and Authentic Documents).

1. Περιγραφή του συστήματος

- Σε κάθε κράτος μέλος πρέπει να υπάρχει μία μόνο κεντρική υπηρεσία που να επικοινωνεί με το σύστημα.

- Το σύστημα βασίζεται στην τεχνολογία του Διαδικτύου. Εξασφαλίζει τη δυνατότητα ταχείας διαβίβασης των πληροφοριών στις εθνικές υπηρεσίες. Μόλις οι πληροφορίες δοθούν στη Γενική Γραμματεία του Συμβουλίου, εισάγονται όσο το δυνατόν γρηγορότερα στο σύστημα FADO. Κάθε κράτος μέλος είναι υπεύθυνο για την προσθήκη αυτών των δεδομένων στο εθνικό του σύστημα ή στο αντίγραφό του του συστήματος FADO.

- Το σύστημα είναι πολύγλωσσο.

- Το σύστημα είναι φιλικό προς το χρήστη.

- Το σύστημα βασίζεται σε μια πολύ αυστηρή κωδικοποίηση. Εξασφαλίζεται η ασφάλεια των πληροφοριών που περιλαμβάνονται στο αυτοματοποιημένο σύστημα. Το σύστημα χρησιμοποιεί ειδικές γραμμές για τη διαβίβαση δεδομένων μεταξύ της Γενικής Γραμματείας του Συμβουλίου και των κεντρικών υπηρεσιών που βρίσκονται στα κράτη μέλη.

- Στο εσωτερικό κάθε κράτους μέλους, είναι δυνατό να συμβουλεύεται κανείς το σύστημα μέσω ενός ασφαλισμένου Διαδικτύου με βάση μια κεντρική υπηρεσία. Το κράτος μέλος μπορεί να χρησιμοποιήσει το ίδιο σύστημα για εσωτερική χρήση στο έδαφός του (δηλαδή συνδέοντας περισσότερους σταθμούς εγκατεστημένους στα διάφορα σημεία ελέγχου στα σύνορά του ή σε άλλες αρμόδιες αρχές). Δεν υπάρχει καμία άμεση σύνδεση μεταξύ ενός σταθμού, άλλου από εθνική κεντρική υπηρεσία, και του κεντρικού σημείου στη Γενική Γραμματεία. Δημιουργείται μηχανισμός με βάση τον οποίο το σύστημα που βρίσκεται στα κράτη μέλη αντιγράφει το σύστημα FADO ή ενημερώνεται με βάση εκείνο (ταινία, εναλλάξιμοι δίσκοι, CD-ROM κ.λπ.).

- Κάθε κράτος μέλος είναι ελεύθερο να αναπτύξει το δικό του ασφαλισμένο εθνικό σύστημα για την εσωτερική μετάδοση δεδομένων.

- Το σύστημα FADO λειτουργεί μέσω δικτύου μεταξύ του κεντρικού σημείου στη Γενική Γραμματεία και των κεντρικών υπηρεσιών των κρατών μελών, πράγμα που επιτρέπει τη γρήγορη ανταλλαγή των πληροφοριών.

- Δεδομένου ότι τα έγγραφα θα στέλνονται ηλεκτρονικά προκειμένου να εισαχθούν στα υπάρχοντα εθνικά συστήματα, για τις εικόνες πρέπει να χρησιμοποιείται μια τυποποιημένη μορφή (JPEG, TIFF, BMP . . .). Η ποιότητα της εικόνας πρέπει να είναι η καλύτερη δυνατή, αλλά πρέπει επίσης να βρεθεί η κατάλληλη ισορροπία μεταξύ της ποιότητας εικόνας, του μεγέθους και της συμπίεσης.

- Για τα σημαντικά τμήματα της εικόνας υπάρχει δυνατότητα μεγένθυσης, εάν αυτό αποδειχθεί απαραίτητο.

- Το σύστημα επιτρέπει να συγκρίνεται στην οθόνη το αυθεντικό έγγραφο με ένα πλαστό ή παραποιημένο έγγραφο.

- Το σύστημα παρέχει εξηγήσεις για τις διάφορες τεχνικές παραποίησης και τις τεχνικές ασφάλειας.

- Τα αρχεία πρέπει να έχουν εσωτερικές παραπομπές, για να μπορούν οι χρήστες να βρίσκουν πολύ σύντομα τις πληροφορίες.

- Προτεραιότητα δίδεται, κατά πρώτον, στα έγγραφα των κρατών μελών και στα έγγραφα τρίτων χωρών από τις οποίες υπάρχει μόνιμο μεταναστευτικό ρεύμα προς τα κράτη μέλη. Στη συνέχεια, οι πληροφορίες που περιέχονται στο σύστημα συμπληρώνονται και ενημερώνονται ώστε να περιλάβουν όλα τα άλλα έγγραφα και να είναι όσο το δυνατόν πληρέστερες.

- Το σύστημα εισάγει ένα σύστημα «flash» που θα επιτρέπει την αποστολή προειδοποίησης σε όλα τα κράτη μέλη για ένα συγκεκριμένο πλαστό έγγραφο μέσω του ηλεκτρονικού ταχυδρομείου.

- Το σύστημα έχει περισσότερα από ένα επίπεδα. Πρέπει εξαρχής να ληφθεί υπόψη η δυνατότητα ανάπτυξης ενός πρόσθετου επιπέδου υποβολής ερωτημάτων, ώστε να περιληφθούν αναλυτικότερες πληροφορίες για εμπειρογνώμονες.

- Το σύστημα περιέχει ειδική ζώνη για τα έγγραφα που δεν αναγνωρίζονται από ένα ή περισσότερα κράτη μέλη.

2. Δαπάνες του συστήματος

Οι δαπάνες σχετικά με τη σύσταση και τη λειτουργία του συστήματος FADO συνίστανται στην απόκτηση του τεχνικού εξοπλισμού και τα έξοδα επάνδρωσης. Δεδομένου ότι το FADO προορίζεται μόνο για την ηλεκτρονική αρχειοθέτηση και διαβίβαση εγγράφων, που επί του παρόντος γίνεται σε χαρτί, αυτές οι δαπάνες αποτελούν διοικητικές δαπάνες του Συμβουλίου, κατά την έννοια του άρθρου Κ.8, παράγραφος 2, πρώτο εδάφιο της συνθήκης για την Ευρωπαϊκή Ένωση.